Source: https://webpravo.eu/vzory/dohoda-o-spornych-narokoch
Timestamp: 2019-03-19 03:44:25+00:00

Document:
Dohoda o sporných nárokoch – Webpravo
Home » Vzory » Pracovné právo » Dohoda o sporných nárokoch
V zmysle § 32 a § 17 ods. 2 Zákonníka práce musí byť dohoda písomná inak je neplatná
Náležitosti dohody sú
Označenie účastníkov právneho vzťahu
Označenie sporného nároku
Vysporiadanie sporného nároku medzi zmluvnými stranami.
V zásade ide o obdobu dohody o urovnaní z § 515 Občianskeho zákonníka, ktorou je možné upraviť a zmeniť obsah záväzkového vzťahu.
Medzi Občianskym zákonníkom a Zákonníkom práce je ten rozdiel , že ide o dohodu dvoch zmluvných strán – zamestnanca a zamestnávateľa a teda nie je možná zmena v účastníkoch záväzkového vzťahu. Stále to musí byť zamestnanec a zamestnávateľ.
Ďalšie obmedzenia vyplývajú z toho, že ide o dohodu výslovne upravenú v Zákonníku práce.
To znamená napríklad zabezpečenie záväzkov musí byť v limitoch Zákonníka práce teda v zmysle § 20 Zákonníka práce to môže byť len
dohodou o zrážkach zo mzdy
Nemožno teda zabezpečiť záväzok zmluvnou pokutou hoci podľa § 515 OZ tomu nič nebráni.
§ 32 ZP
Medzi zamestnávateľom a zamestnancom je sporné vyplatenie náhrady mzdy za kalendárny mesiac január 2015 vo výške 1000 Eur z dôvodu, že medzi zamestnancom a zamestnávateľom došlo k sporu ohľadne priznania bonusu za odpracované roky.
Vzhľadom na obojstrannú snahu vyriešiť tento problém, ktorý bol spôsobený dodatkom ku kolektívnej zmluve a jej spornej aplikácii sa zamestnávateľ so zamestnancom dohodli na vzájomnom vysporiadaní tohto sporného nároku.
Zamestnanec a zamestnávateľ sa dohodli, že výška sporného nároku sa mení zo sumy 1000 Eur na sumu 750 Eur a bude vyplatená do 31.3.2017 ako súčasť mzdy za mesiac február 2017.
Zamestnávateľ a zamestnanec sa dohodli, že medzi nimi už nie je sporný nárok a touto dohodou sa považuje nárok za vysporiadaný.
Na túto dohodu sa vzťahujú primerane ustanovenie Zákonníka práce a Občianskeho zákonníka.
Previous Nech žijú vyznamenania
Next Rezervy na dovolenku a hospodársky výsledok spoločnosti

References: § 32
 § 17
 § 515
 § 20
 § 515

§ 32